منصف مزال مستمر فوقاحتو، خلا مشاكل كازا وبغا الألعاب الأولمبية. وبنكيران لخصومه السياسيين: “شمروا على سواعدكم وطبقوا الديمقراطية الداخلية إذا أردتم أن تغلبونا”. نبدأ “بخوكم” منصف صاحب فضيحة الأودي الشهيرة لي كتب في تغريدة له بالفرنسية على تويتر: الى نجحت غادي نبقا نستعمل سيارتي الخاصة، سي كلير. جاوبو واحد المواطن بلي براكا علينا من الديماغوجية وخلّينا في المشاكل الحقيقية د بيضاوا. بلخياط زاد في الوقاحة ديالو ونشر في فيديو على تويتر: “حنا مغاديش نخدمو فحملة سيدي بليوط كبورجوازية من الصالونات وبالصور”، هاد المناضل لي حلمات بيه الوقت مزال متسرطاتش ليه لالاه نبيلة منيب أميرة المرشحين الزاز والرزانة واللطف والأناقة ولي سبق دق عليها في تغريدات سابقة لقيت بعدها منيب تعاطفا كبيرا من قبل شعب تويتر. بلخياط كتب ايضا بلي هو ضد الجمع بين بزاف ديال المهام والى نجح في الجهة وفي الجماعة غادي يفضّل الجماعة. هاد السيد وجهو قاسح قاليك غادي ينظم الألعاب الأولمبية فكازا، بحالي بقات لينا عير الألعاب الأولمبية وباز ليك ! سهيلة الريكي عضو المكتب السياسي للپام غردت : “نحن الحزب الأول من حيث التغطية الترابية”، هاد السيدة أكيد بغات تقلي السم للأحزاب الأخرى وفي الحقيقة الپام حقق أعلى تغطية للجماعات والدوائر فرع الطرح وطحن البيجيدي والاستقلال. البي جي دي ولي معروف بجيشه الالكتروني الحاضر والمجند ليل نهار مخلاش تويتر يهدا، كل مرة عشرات التغريدات، فهاد الصفحة ديال الحزب على تويتر فجاء فيها أن ابن كيران خاطب خصومه: “شمروا على سواعدكم وطبقوا الديمقراطية الداخلية إذا أردتم أن تغلبونا”، بنكيران الفنان في حشيان الهضرة بحال داكشي ديال “ديالي كبير عليك” وجه رسائل مبطنة للأحزاب بلي كتنعدم فيها الديمقراطية الداخلية ماشي بحال الحزب ديالو. بنكيران أضاف: “تحالفاتنا صمدت ولم تتكسر وسنتواعد عليها في الانتخابات الجماعية”. 
تغريدات الحملة//توتير // منصف مزال مستمر فوقاحتو خلا مشاكل كازا وبغا الألعاب الأولمبية. وبنكيران لخصومه السياسيين: “شمروا على سواعدكم وطبقوا الديمقراطية الداخلية إذا أردتم أن تغلبونا”